หุ้นโซลปิดบวก 0.30% รับข่าวศาลพิพากษาถอดถอน “ปาร์ค กึน เฮ”
หุ้นโซลปิดบวก 0.30% รับข่าวศาลพิพากษาถอดถอน "ปาร์ค กึน เฮ"
10 มี.ค. 2560

ดัชนีคอมโพสิตตลาดหุ้นเกาหลีใต้ปิดบวกในวันนี้ เนื่องจากสถานการณ์การเมืองภายในประเทศเข้าสู่ภาวะคลี่คลาย หลังจากศาลรัฐธรรมนูญเกาหลีใต้มีมติถอดถอน ปาร์ค กึน เฮ จากตำแหน่งประธานาธิบดี หลังจากที่ศาลวินิฉัยว่า ปาร์คได้ละเมิดกฎหมายด้วยการปล่อยให้นางชเว ซุน ซิล เพื่อนคนสนิทเข้ามาก้าวก่ายงานของรัฐบาล ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 6.29 จุด หรือ +0.30% ปิดที่ 2,097.35 จุด โดยมีปริมาณการซื้อขายปานกลาง 495 ล้านหุ้น มูลค่า 5.47 ล้านล้านวอน (4.72 พันล้านดอลลาร์สหรัฐ) โดยมีหุ้นบวกมากกว่าหุ้นลบในสัดส่วน 447 ต่อ 325